《水调歌头 其九》
宋代·夏元鼎

闻道不嫌晚，悟了莫悠悠。遇时不炼，今生乌兔恐难留。

些子乾坤简易，不问在朝居市，达者尽堪修。火候无斤两，大药本非遥。

守旁门，囚冷屋，望升超。迷迷相授，生死不相饶。未识先天一气，孰辨五行生克，不向眼前求。

试道工夫易，福薄又难消。

作者简介：夏元鼎[约公元1201年前后在世]字宗禹，永嘉（今浙江永嘉）人。南宋时期人。